**Medlemsundersøkelse vedr. hjemmeside**

Før spillestart tirsdag 20.9 gjennomførte vi en medlemsundersøkelse om hjemmesiden vår. Vi hadde utarbeidet et spørreskjema med 4 punkter, og 38 leverte svar. Så vidt vi kan se betyr det at alle tilstedeværende deltok, og det er vi svært fornøyd med!

Av de 38 hadde 12 vært innom siden en eller flere ganger, og vi fikk mange gode tilbakemeldinger. Det fikk vi også fra mange av dem som ikke har besøkt siden ennå. Flertallet mener det er svært viktig å ha en oppdatert hjemmeside, og de viktigste innholdspunktene er:

\* Resultater

\* Spillstensiler fra klubbkveldene

\* Spill med kommentarer

\* Konkurranser

\* Systeminfo

\* Annen relevant info

Med så mange positive tilbakemeldinger er vi sikre på at hjemmesiden har livets rett, og vi i styret vil gjøre vårt ytterste for at den skal være oppdatert og interessant.

Vi er til enhver tid åpne for innspill som kan gjøre siden bedre og mer leservennlig.

Styret